မူၵ်ႉတမ၊ ဝဵင်း

မူၵ်ႉတမ ၼႆႉ မၼ်းပဵၼ် ၼႃႈလိၼ်ဢၼ်ၼိုင်ႈ ဢၼ်မီးတီႈ ၸႄႈမိူင်းမွၼ်း၊ မိူင်းမျၢၼ်ႇမႃႇ ၼၼ်ႉယဝ်ႉ။ မီးဝႆႉတီႈၶႅၼ်ႈၵၼ်တင်း ဝဵင်းမေႃႇလမႅင်ႇ လႄႈ ၼမ်ႉၶူင်းယဝ်ႉ။ မီးတီႈ ၸဵင်ႇႁွင်ႇဝၼ်းတူၵ်း ဝဵင်းမေႃႇလမႅင်ႇ၊ မီးတီႈၽင်ႇၽၢႆႇသၢႆႉၼမ်ႉၶူင်း ယၢၼ်မွၵ်ႈ သွင်လၵ်းသေ ဝဵင်းမူၵ်ႉတမၼႆႉ မိူဝ်ႈၵွၼ်ႇၵွၼ်ႇ ပဵၼ်မႃး ဝဵင်းပၵ်းႁေႃၶမ်း မွၼ်း မိူဝ်ႈပၢၼ် ႁၢၼ်ႇသႃႇဝတီႇၼၼ်ႉယဝ်ႉ။ တႃႈၼမ်ႉမူၵ်ႉတမၼႆႉ ပဵၼ်ဝဵင်းတႃႈၼမ်ႉ တီးဢၼ် ႁိူဝ်းသၢင်းၽေႃးလတ်းပၢင်ႇလၢႆႇၶဝ် မႃးသိူၵ်ႈလႄႈ ပဵၼ်တီႈ ၵူၼ်းၼွၵ်ႈမိူင်းၶဝ် မႃးသိုဝ်ႉမႃးၶၢႆယဝ်ႉ။ ဢုမ်လူင်မူၵ်ႉတမႃႉၼႆႉ ႁွတ်ႈၽႅဝ်ထိုင် မိူင်းထႆး၊ မိူင်းၾီႇလိပ်ႈပိၼ်း၊ ၵုၼ်ၵျႃႇဝႃး လႄႈ ၵုၼ်သူႇမတ်ႉတြႂႃး တီႈ မိူင်းဢိၼ်ႇတူဝ်ႇၼီးသျႃး ၸိူဝ်းၼၼ်ႉယဝ်ႉ။ တီႈႁွင်ႈၼႄပိုၼ်းၸိူဝ်ႉၸၢတ်ႈ တီႈမိူင်းၸိူဝ်းၼၼ်ႉ ဢဝ်ဢုမ်မူၵ်ႉတမ ၼႆႉ ၼႄဝႆႉယဝ်ႉ။

ၽိုၼ်ဢိင်

ပိူင်ထၢၼ်ႈ:ဝဵင်းၸိူဝ်းမီးၼႂ်း ၸႄႈမိူင်းမွၼ်း
ပိူင်ထၢၼ်ႈ:ဝဵင်းၸိူဝ်းမီးၼႂ်း မိူင်းမျၢၼ်ႇမႃႇ